David Coltart: Akumelanga Kubelezombusazwe KwezenguquUmqeqetshi wama Warriors uCalisto Pasuwa.Owayengumphathintambo wezemfundo lezemidlalo kuhulumende womanyano, uMnu. David Coltart, uthi inkokheli yizo ezidala ukuba ezemidlalo zingaphumeleli kweleZimbabwe.Umnumzana Coltart ubekhuluma phezu kokudlala kweqembu elimela isizwe emdlalweni wenguqu elamaWarriors lona ebeliphatheke kumncintiswano wamazwe akuzwekazi laseAfrica eye Africa Cup of Nations eqhutshelwa elizweni leGabon.Iqembu le Zimbabwe liphutshe imidlalo yalo eyesibaya sika Group B lisemsileni wengalane ngemva kokuba libe ngutshiki lobhanqa 2 ka 2 leqembu le Algeria emdlalweni wabo wakuqala, kwathi emdlalweni wesibili litshaywe nge 2 ka nya ngele Senegal, kuthi emdlalweni wesithathu libhaxabulwe nge 4 ka 2 ngele Tunisia ngoMvulo ebusuku.UColtart uthi iqembu leZimbabwe lilabadlali abalesiphiwo kodwa kabatholi usekelo okuyinto ebhekane labezemidlalo bonke nje elizweni.“Kuhle ukuba senelise ukuathi singene kumncintiswano weAfcon kodwakuhlala kuyinkinga kwezemidlalo kwele Zimbabwe endabeni yenkokheli. Silabadlali abanengi abalezipho kodwa inkokheli ziyehluleka ukusekela abezemidlalo.“Ungakhangela abadlali abakuqembu leZimbabwe bengenelisa ukuncintisana loba ngubani kuzwekazi lase Africa kodwa amalungiselelo yiwo ahlala ebaphazamisa ukuba bedlale kuhle.”Ngokwakuqala ukuba iqembu leZimbabwe liphutshe imidlalo yalo kumncintiswano weAfcon lingazange linqobe njengoba ngomnyaka ka 2004 langomnyaka ka 2006 laqeda linqobe kumdlalo walo wesithathu owezibaya.Umqeqetshi weqembu leZimbabwe uKallisto Pasuwa yena osolwa ngabanengi ngemva kokudliwa kweqembu lama Warriors ukhale ngonompembe obatshayele emdlalweni wabo leTunisia.“Sisuke salibala ekuqaliseni komdlalo. Lokho kwenze sadliwa ngoba sisuke sabanika amathuba okutshayela egedini bengamakwanga. Kuhlandla lesibili siqale kuhle kodwa ukwenza kukanompembe kusuke kwangena emakhanda abafana kwenza ukuba bengenelisi ukuphakamisa umdlalo wabo.”Umlandeli weqembu lama Warriors uSibonakaliso Ndlovu, akavumelani lomqeqetshi weqembu lama Warriors athi uzama ukucatsha ngomunwe.“Mina ngokubana kwami uPasuwa nguye osuke waba lamaphutha amanengi njalo kumele ahlale phansi aqale ukuhlela ukuba engalungiselela njani ukuphatheka kumncintiswano ezayo.”Iqembu le Senegal kanye lele Tunisia yiwo afinyelele kusigaba se quarter – final kusibaya sika Group B kuthi ele Algeria lele Zimbabwe asebhekise amabombo ekhaya.Namhla kulemidlalo yesibaya sika Group C lapho iqembu le Morocco elizadibana khona lele Ivory Coast kuthi ele Togo lizadlala lele Democratic Republic of Congo.Lawa maqembu angina kumidlalo yanamhla ele DRC lihlezi phezu kwengalane lilemiklomelo emine, ngemva kwalo kuleqembu le Morocco eliulemiklomelo emithathu kuthi ele Ivory Coast lilemiklomelo emibili ikanti emsileni kuleqembu le Togo elilomklomelo owodwa.
